নজরুল ইসলাম খায়রুল, কিশোরগঞ্জ প্রতিনিধি: কিশোরগঞ্জে জাতীয় বিজ্ঞান ও প্রযুক্তি মেলা গতকাল রোববার গুরুদয়াল সরকারী কলেজে শুরু হয়েছে। মেলা উদ্বোধন করেন কিশোরগঞ্জে জেলা প্রশাসক জিএসএম জাফরউল্লাহ। এ সময় উপস্থিত ছিলেন অতিরিক্ত জেলা প্রশাসক (শিক্ষা ও আইসিটি) গোলাম মোহাম্মদ ভূঁইয়া, কলেজের অধ্যক্ষ প্রফেসর রামচন্দ্র রায়সহ কলেজের শিক্ষক ও শিক্ষার্থীবৃন্দ। পরে জেলা প্রশাসক শিক্ষা প্রতিষ্ঠানের ক্ষুদে বিজ্ঞানী ও উদ্ভাবকগণের প্রযুক্তি ঘুরে দেখেন এবং তাদের বিভিন্নভাবে সহায়তার আশ্বাস দেন।